ডিজিটেল ডেস্কঃ বিবাহপাশত আৱদ্ধ হ'ল নবেল বিজয়ী মালালা ইউছুফাইজাই। ছচিয়েল মিডিয়াৰ জৰিয়তে স্বয়ং মালালই সদৰী কৰিছে এই কথা। টুইটাৰ হেণ্ডেলত মালালাই লিখিছে, আজি মোৰ জীৱনৰ এক অমূল্য দিন। বিবাহ বন্ধনৰ কথা উল্লেখ কৰি এটা সৰু অনুষ্ঠানৰ জৰিয়তে এই বিবাহ প্ৰক্ৰিয়া সম্পূৰ্ণ হ'ল বুলিও উল্লেখ কৰিছে মালালাই।
মালালাৰ বিবাহৰ খবৰ লাভ কৰাৰ পিছতে তেওঁৰ অনুৰাগীসকলে মালালাৰ স্বামী কোন সেই বিষয়ে জানিবলৈ উৎকণ্ঠিত হৈ পৰিছে। জানিব পৰা মতে মালালাৰ স্বামী পাকিস্তান ক্ৰিকেট ব'ৰ্ডৰ সৈতে জড়িত। তেওঁ বৰ্তমান পাকিস্তান ক্ৰিকেট ব'ৰ্ডৰ জেনেৰেল মেনেজাৰ হিচাপে কাৰ্যনিৰ্বাহ কৰি আছে। তেওঁৰ নাম অছৰ মালিক। পূৰ্বে মালিকে খেলুৱৈ পৰিচালনা কোম্পানীৰ পৰিচালনা সঞ্চালকৰ দায়িত্বও পালন কৰিছিল।
উল্লেখ্য যে, মালালাই ছোৱালী শিক্ষাৰ বাবে মাত মাতি আহিছে। ছোৱালীৰ শিক্ষাৰ বাবে মাত মতাৰ বাবেই তেওঁ তালিবানৰ দ্বাৰা আক্ৰমণৰ সন্মুখীন হৈছিল। আমেৰিকান সেনাৰ সহায়ত দীৰ্ঘদিন ধৰি চিকিৎসাধীন হৈ থকা মালালাই ইয়াৰ পিছতো মনোবল হ্ৰাস কৰা নাছিল আৰু নিজেই শিক্ষা গ্ৰহণ কৰাৰ লগতে নাৰীৰ শিক্ষাৰ বাবে ধাৰাবাহিকভাৱে মাত মাতি আহিছে।
Today marks a precious day in my life.
Asser and I tied the knot to be partners for life. We celebrated a small nikkah ceremony at home in Birmingham with our families. Please send us your prayers. We are excited to walk together for the journey ahead.
